На працягу сарака гадоў Лідзія Еўдакімаўна шчыравала ў гаспадарцы. Яе старанныя адносіны да справы, адказнасць, добрасумленнасць не заставаліся не заўважанымі кіраўніцтвам: яна адна на той час мела два значкі пераможцы сацыялістычнага спаборніцтва, ёй было прысвоена званне заслужанага калгасніка, яе партрэт быў змешчаны на раённай Дошцы гонару. А колькі Ганаровых грамат — не пералічыць!